ΚΑΝΟΝΙΣΜΟΣ (ΕΚ) αριθ. 1707/94 ΤΗΣ ΕΠΙΤΡΟΠΗΣ της 13ης Ιουλίου 1994 για την τροποποίηση του κανονισμού (ΕΟΚ) αριθ. 1913/69 περί χορηγήσεως και καθορισμού της επιστροφής κατά την εξαγωγή συνθέτων ζωοτροφών με βάση τα σιτηρά και την τροποποίηση του κανονισμού (ΕΟΚ) αριθ. 891/89 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα των σιτηρών και του ρυζιού

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 2193/93 της Επιτροπής (2), και ιδίως τα άρθρα 9 παράγραφος 2 και το άρθρο 13 παράγραφος 6,

Εκτιμώντας:

ότι ο κανονισμός (ΕΟΚ) αριθ. 1913/69 της Επιτροπής (3), τροποποιήθηκε τελευταία από τον κανονισμό (ΕΚ) αριθ. 607/94 (4) προκειμένου να αποφευχθεί η δυνατότητα κερδοσκοπιών- ότι, από την πείρα έχει αποδειχθεί ότι προκειμένου να διευκολυνθεί η εφαρμογή της τελευταίας τροποποιήσεως, απαιτούνται ορισμένες διευκρινίσεις, ιδίως για την ανακοίνωση των στοιχείων των πιστοποιητικών εισαγωγής-

ότι, για λόγους συνοχής με τον προαναφερθέντα κανονισμό (ΕΟΚ) αριθ. 1913/69, πρέπει να τροποποιηθεί επίσης ο κανονισμός (ΕΟΚ) αριθ. 891/89 της Επιτροπής της 5ης Απριλίου 1989 περί ειδικών λεπτομερειών εφαρμογής του καθεστώτος πιστοποιητικών εισαγωγής και εξαγωγής στον τομέα των σιτηρών και του ρυζιού (5), όπως τροποποιήθηκε τελευταία από τον κανονισμό (ΕΚ) αριθ. 3579/93 (6)-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1913/69 τροποποιείται ως εξής:

1. Το άρθρο 1 αντικαθίσταται από το ακόλουθο κείμενο:

"Άρθρο 1

Κατά τη διάρκεια ενός δεδομένου μηνός η επιστροφή που μπορεί να χορηγηθεί κατά την εξαγωγή συνθέτων ζωοτροφών με βάση τα σιτηρά καθορίζεται ανά τόνο σιτηρών που περιέχονται στις ζωοτροφές, λαμβανομένων υπόψη των ακόλουθων κριτηρίων:

α) του μέσου όρου των επιστροφών που χορηγήθηκαν τον προηγούμενο μήνα για τα συνηθέστερα χρησιμοποιούμενα βασικά σιτηρά και οι οποίες προσαρμόζονται συναρτήσει της τιμής κατωφλίου των σιτηρών αυτών που ισχύουν για τον τρέχοντα μήνα-

β) του μέσου όρου των εισφορών, για τα συνηθέστερα χρησιμοποιούμενα βασικά σιτηρά, που υπολογίζονται για τις είκοσι πέντε πρώτες ημέρες του προηγουμένου μηνός που προσαρμόζονται συναρτήσει της αντίστοιχης τιμής κατωφλίου που ισχύει τον τρέχοντα μήνα-

γ) των δυνατοτήτων και των όρων πωλήσεως των εν λόγω προϊόντων στη διεθνή αγορά-

δ) της αποφυγής διαταραχών στην κοινοτική αγορά-

ε) της οικονομικής πτυχής των εξαγωγών."

2. Το άρθρο 4 τροποποιείται ως εξής:

"α) οι συνολικές ποσότητες των συνθέτων ζωοτροφών με βάση τα σιτηρά για τις οποίες έχουν εκδοθεί πιστοποιητικά εισαγωγής, διαιρούμενες σύμφωνα με τις αντίστοιχες διακρίσεις της συνδυασμένης ονοματολογίας."-

β) η παράγραφος 2 αντικαθίσταται από το ακόλουθο κείμενο:

"2. Τα κράτη μέλη ανακοινώνουν στην Επιτροπή κάθε ημέρα πριν από τις 3.00 μ.μ. (ώρα Βρυξελλών), την ποσότητα των σιτηρών που περιέχονται στις σύνθετες ζωοτροφές με βάση τα σιτηρά, για τις οποίες έχουν ζητηθεί πιστοποιητικά εξαγωγής. Στην ανακοίνωση αυτή πρέπει να υπάρχει διάκριση των αιτήσεων με ή χωρίς προκαθορισμό της επιστροφής κατά την εξαγωγή ή της εισφοράς κατά την εξαγωγή."-

γ) η παράγραφος 3 απαλείφεται.

Άρθρο 2

Η παράγραφος 2 του άρθρου 5 του κανονισμού (ΕΟΚ) αριθ. 891/89, αντικαθίσταται από το ακόλουθο κείμενο:

"2. Για τα προιόντα των κωδικών ΣΟ 2309 10 11, 2309 10 13, 2309 10 31, 2309 10 33, 2309 10 51, 2309 10 53, 2309 90 31, 2309 90 33, 2309 90 41, 2309 90 43, 2309 90 51 και 2309 90 53 στην αίτηση για τη χορήγηση πιστοποιητικού εισαγωγής πρέπει να αναγράφεται:

- στη θέση 15: "σύνθετες ζωοτροφές με ελάχιστη περιεκτικότητα σε άμυλο 5 %",

- στη θέση 16: "ex 2309",

- στις θέσεις 17 και 18 η ποσότητα των σιτηρών που πρέπει να εξαχθεί ως σύνθετη ζωοτροφή.

Οι ενδείξεις που αναγράφονται στην αίτηση πρέπει να περιλαμβάνονται στο πιστοποιητικό εξαγωγής."

Άρθρο 3

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 13 Ιουλίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 181 της 1. 7. 1992, σ. 21.

(2) ΕΕ αριθ. L 196 της 5. 8. 1993, σ. 22.

(3) ΕΕ αριθ. L 246 της 30. 9. 1969, σ. 11.

(4) ΕΕ αριθ. L 77 της 19. 3. 1994, σ. 5.

(5) ΕΕ αριθ. L 94 της 7. 4. 1989, σ. 13.

(6) ΕΕ αριθ. L 326 της 28. 12. 1993, σ. 15.